Държавен вестник, бр. 31, 2014 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  31
1. становище за условията за присъединя­
ване – в случаите по ал. 3, т. 1; 
2. договора за присъединяване на изграж­
дания обект – в случаите по ал. 3, т. 2.
(5) В случаите по чл. 4, ал. 1, т. 5, при ко­
ито не се променя предоставената мощност и 
не е необходимо проектиране и изграждане 
на съоръжения за присъединяване по реда на 
ЗУТ, се сключва договор и се заплаща цена 
за присъединяване, равна на преките разходи, 
които мрежовият оператор ще направи.
Чл. 15. (1) Лицето по чл. 14, ал. 1 или 2 по­
дава до съответния мрежови оператор писмено 
искане за сключване на договор за присъеди­
няване, към което прилага:
1. удостоверение за актуално състояние на 
търговеца или съответното юридическо лице, 
единен идентификационен код по търговския 
регистър;
2. нотариално заверено пълномощно на 
лицето, упълномощено да представлява лицето 
по чл. 14, ал. 1 или 2; 
3. документ, удостоверяващ вещно право 
върху обекта, или договор за наем.
(2) За присъединяване на обекти по чл. 4, 
ал. 1, т. 1 и 2 към искането за сключване на 
договор за присъединяване възложителят 
прилага и:
1. влязло в сила разрешение за строеж на 
обекта;
2. одобрен инвестиционен проект – част 
архитектурна и част електрически уредби и 
инсталации на обекта в частта, засягаща мон­
тирането на съоръженията за присъединяване и 
подхода към тях, съобразени с предварителния 
договор.
(3) В искането може да се предлагат проме­
ни на условия от предварителния договор за 
присъединяване или становището за условията 
за присъединяване.
(4) Когато лицето по ал. 1 не е собственик 
на обекта, то представя и нотариално завере­
но съгласие на собственика с определените в 
становището или предварителния договор усло­
вия, начин на присъединяване и сервитутна(и) 
зона(и) на съоръженията.
(5) Когато искането е за временно електро­
снабдяване по чл. 4, ал. 1, т. 7 за нуждите на 
строителството, с изключение на случаите по 
чл. 14, ал. 3, се представя и сключен договор 
за присъединяване на изграждания обект.
(6) Когато представените документи са 
непълни или не отговарят на изискванията 
на наредбата, съответният мрежови оператор 
писмено уведомява лицето, което е подало 
искането, в 14-дневен срок от датата на пода­
ването му.
(7) Лицето, подало искането, отстранява 
непълнотите и несъответствията в документите 
или представя допълнително необходимите 
документи и информация в 30-дневен срок от 
датата на получаване на уведомлението по ал. 6.
(8) Процедурата по присъединяване на обекта 
се прекратява, когато лицето, подало искането, 
не отстрани непълнотите и несъответствията 
в документите или не представи допълнител­
но необходимите документи и информация в 
срока по ал. 7.
Чл. 16. (1) В едномесечен срок от подаване 
на искането за сключване на договор за при­
съединяване съответният мрежови оператор:
1. подготвя договора;
2. изпраща писмена покана до лицето, по­
дало искане по чл. 15, ал. 1 за сключване на 
договора за присъединяване.
(2) Когато не е започнала процедура по 
ал. 1, в срок от една година от сключването на 
предварителния договор или представянето на 
становището за условията за присъединяване 
по причина, зависеща от лицето по чл. 14, про­
цедурата по присъединяване се прекратява. За 
започване на нова процедура по присъединяване 
на обекта възложителят подава ново искане 
за присъединяване на обекта по реда на чл. 4.
Раздел IV
Договор за присъединяване на обекти на 
клиенти
Чл. 17. (1) С договора за присъединяване 
се определят:
1. правата и задълженията на съответния 
мрежови оператор;
2. правата и задълженията на лицето по 
чл. 14; 
3. необходимите условия за присъединяване 
на обекта към съответната мрежа.
(2) Договорът за присъединяване се съобра­
зява с интересите на страните и с реалните 
технически възможности на електрическата 
мрежа в района на обекта към датата на 
сключването му.
Чл. 18. (1) Договорът за присъединяване 
може да предвижда етапност при изграждане 
на съоръженията за присъединяване по отно­
шение на:
1. предоставена и присъединена мощност;
2. изграждане на второ независимо присъе­
диняване при необходимост за обекта да бъде 
осигурена от възложителя по-висока категория 
по осигуреност на електроснабдяването съглас­
но наредбата по чл. 83, ал. 1, т. 1 ЗЕ;
3. ниво на напрежение;
4. брой на фазите.
(2) В договора по ал. 1 се определя цена за 
всеки етап, съответстваща на предоставената 
и присъединена мощност и категорията по 
осигуреност на електроснабдяването. 
(3) Всички демонтажни работи на съоръ­
жения в отделните етапи се изпълняват от 
съответния мрежови оператор и са за сметка 
на страната, заявила етапите за изграждане 
на съоръженията.
Чл. 19. (1) В договора за присъединяване се 
включват клаузи за: